proxectonos/corpus_dominio_legal_administrativo_tmp huggingface dataset:
DH. A36.76433. SOLICITUDE DA COMUNIDADE DE USUARIOS CASANOVA PARA A CONCESIÓN DUN CAUDAL DE AUGA NO CONCELLO DE CERDEDO-COTOBADE (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 23/06/2023)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que mediante resolución da dirección de Augas de Galicia de data 19 de xaneiro de 2023 e como resultado do expediente incoado para o efecto, outorgouse á Comunidade de Usuarios Casanova, unha concesión de 1105 m3 anuais de auga que procede dun manancial situado no lugar de Chielas, na parroquia de Valongo (Santo André), no concello de Cerdedo-Cotobade (Pontevedra) con destino a uso doméstico. Santiago de Compostela, 5 de xuño de 2023 O xefe do Servizo de Tramitación Técnico-Administrativa do Dominio Público Hidráulico Antonio Higinio Manzanares Vidal Ribas
PREZOS PÚBLICOS CENTROS MUNICIPAIS XUÑO 2023 E MAIO 2023 AULA MATINAL
ADMINISTRACIÓN LOCAL — Municipal — Ponteareas (Recadación, 28/07/2023)

Mediante Resolución de Alcaldía Nº 2023-1579 de data 17/07/2023 aprobouse o padrón pola prestación do Servizo de Residencia de maiores, Escola de música, Servizo axuda no Fogar Dependencia, Servizo axuda no Fogar Municipal e Aula matinal (que inclúe ademais o período de Maio 2023) para o período: xuño 2023 por un importe total de 34.483,32 euros. O padrón exponse ao público para a súa notificación colectiva, de acordo co establecido no artigo 102.3 da Lei 58/2003, do 17 de decembro, Xeral Tributaria, durante o prazo de quince días, a contar desde o día seguinte ao da publicación do presente anuncio no Boletín Oficial da Provincia e no taboleiro de edictos do Concello. Durante este prazo, o expediente estará a disposición dos interesados na oficina de Recadación Municipal. Contra as liquidacións incorporadas ao padrón os interesados poderán interpor recurso de reposición ante a Alcaldía, segundo o artigo 14.2 do Texto Refundido da lei reguladora das facendas locais, no prazo dun mes, desde o día seguinte ao remate da exposición ao público do padrón. Contra a desestimación do recurso poderase interpor recurso contencioso administrativo ante o Xulgado do Contencioso-Administrativo, no prazo de dous meses dende a notificación da resolución expresa ou de seis meses dende que se produza a desestimación presunta. O prazo de cobro en período voluntario será de dous meses desde o fin do prazo de exposición pública. A carga dos recibos domiciliados producirase o primeiro día do período voluntario de ingreso. DOCUMENTO ASINADO ELECTRONICAMENTE
MODIFICACIÓN DO INVENTARIO MUNICIPAL DE CAMIÑOS
ADMINISTRACIÓN LOCAL — Municipal — Oia (Outros documentos, notificacións e informacións públicas, 13/04/2023)

A través do presente dase publicidade á modificación do Inventario municipal de camiños do concello de Oia, aprobada por acordo plenario de 30.03.2023, que permanecerá exposto ó público durante un prazo de 20 días contados desde a publicación do presente anuncio no BOP, para que os interesados poidan facer alegacións ou aportar a documentación que estimen conveniente ós seus dereitos. De formularse alegacións no prazo establecido, serán resoltas expresamente polo Pleno e de non formularse alegacións o acordo de aprobación inicial elevarase a definitivo. En Oia a 31 de marzo de 2023 A Alcaldesa Asdo Celestina Mohamed Ahmed Rosito *Asdo dixitalmente á marxe
RELACION PROVISIONAL DE PERSOAS ADMITIDAS E EXCLUIDAS NO PROCESO SELECTIVO PARA UNHA PRAZA DE “AXENTE DE EMPREGO E DESENVOLVEMENTO LOCAL”
ADMINISTRACIÓN LOCAL — Municipal — Mancomunidade da Área Intermunicipal de Vigo (Persoal, oposicións, 07/12/2023)

Rematado o prazo de presentación de solicitudes para a participación no proceso selectivo da praza de Axente de Emprego e Desenvolvemento Local incluída convocada dentro do procedemento de estabilización de emprego temporal (disposicións adicionais 6ª e 8ª da Lei 20/2021) e segundo anuncio publicado no BOE nº 107 de 05/05/2023, mediante Decreto da Concelleira Delegada da Mancomunidade de Vigo, de data 14 de novembro de 2023, resolveuse o seguinte: PRIMEIRO.— Aprobar a seguinte relación provisional de aspirantes admitidos e excluídos: SEGUNDO.— Publicar a relación provisional de admitidos e excluídos no Boletín Oficial da Provincia, no taboleiro de anuncios da entidade e na páxina web da Mancomunidade, na sección de ofertas de emprego ( http://www.maiv.org/? sec=10 ) Os/as aspirantes excluídos/as dispoñen dun prazo de 10 hábiles, a partir da publicación deste anuncio no Boletín Oficial da Provincia, para formular reclamacións ou emendar os defectos que motiven a súa exclusión. É insubsanable a presentación da solicitude fóra do prazo e o incumprimento dos requisitos esixidos para tomar parte no concurso (Base 4ª. Punto1 das Bases reguladoras do proceso). TERCEIRO.— Unha vez resoltas as reclamacións, a relación definitiva de admitidos publicarase no Taboleiro de Editos e na páxina web da Mancomunidade de Vigo (www.maiv.org), sen necesidade de novo anuncio no Boletín Oficial da Provincia, segundo se establece nas propias Bases específicas da convocatoria. En Vigo, a 16 de novembro de 2023. A CONCELLEIRA DELEGADA DA MAIV (P. D. 21/07/2023) Patricia Rodriguez Calviño.
APROBACIÓN DO PADRÓN DE AUGA XULLO-AGOSTO 2023
ADMINISTRACIÓN LOCAL — Municipal — Vilaboa (Recadación, 11/12/2023)

Asunto: APROBACIÓN PADRÓN TAXA DE AUGA POTABLE, CANON DE AUGA E COEFICIENTE DE VERTIDO A SISTEMAS PÚBLICOS DE DEPURACIÓN DE AUGAS RESIDUAIS XULLO-AGOSTO 2023 O Padrón exporase ó público mediante anuncio de aprobación no BOP da Provincia de Pontevedra, así como no Taboleiro de anuncios do Concello, a efectos de notificación colectiva das liquidacións correspondentes, de acordo co previsto no artigo 102.3 da Lei Xeral Tributaria e arts.24 e 25 do RD 939/2005. Así mesmo, faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no BOPPO. Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. O alcalde, César Poza González.
CONCESIÓN DE SUBVENCIÓNS A CLUBS DEPORTIVOS DA PROVINCIA DE PONTEVEDRA QUE PARTICIPAN EN COMPETICIÓNS OFICIAIS DE ÁMBITO INFERIOR AO ESTATAL PARA O ANO 2023
ADMINISTRACIÓN LOCAL — Provincial — Deputación Provincial (Subvencións e axudas, 15/11/2023)

De conformidade co establecido no artigo 18 da Lei 38/03, de 17 de novembro, xeral de subvencións e no artigo 12 da Ordenanza xeral de subvencións da Deputación de Pontevedra, publícanse as subvencións concedidas durante o mes de novembro do ano 2023, polo servizo de Deportes desta Deputación Provincial:
NOMEAMENTO DE REPRESENTANTES MUNICIPAIS NA REDE ESPAÑOLA DE CIDADES SAUDABLES.
ADMINISTRACIÓN LOCAL — Municipal — Vigo (Outros documentos, notificacións e informacións públicas, 28/08/2023)

A Xunta de Goberno Local, na sesión ordinaria do 14 de xullo de 2023, adoptou o seguinte acordo: Dáse conta da proposta de data 07/07/2023, asinada pola Secretaria de Goberno Local e polo Sr. Alcalde, que di o seguinte: Trala constitución da nova Corporación xurdida das eleccións locais do 28 de maio do 2023, a Xunta de Goberno Local do Concello de Vigo, de conformidade co sinalado no art.127 m) da Lei 7/1985, do 2 de abril, Reguladora das bases do réxime local, ten que resolver sobre o nomeamento de representantes da Corporación nos órganos colexiados de goberno ou administración dos entes, fundacións ou sociedades, con independencia da súa natureza, nos que participe o Concello. O Concello de Vigo, acordou en sesión ordinaria do Pleno da Corporación do día 30 de setembro de 2002 de 2015, a súa adhesion á Red Española de Ciudades Saludables, en adelante RECS, e conforme o artigo 8 das normas e funcionamento procede designar representante do Concello de Vigo E por isto que de conformidade co disposto no artigo 127.1. m) da Lei 7/85, do de abril, das bases de réxime local (LRBRL), esta Alcaldía Presidencia, somete á consideración da Xunta de Goberno Local a seguinte proposta de acordo: Primeiro.- O Concello de Vigo estará representado na Red Española de Cidades Saudables, pola Delegada de Medio Ambiente, Nuria Rodríguez Rodríguez. Segundo- Dar traslado deste acordo á Red Española de Ciudades Saludables, aos Grupos políticos municipais, aos concelleiros e concelleiras afectados/as, e para xeral coñecemento, inserilo na Intranet municipal e no Portal de Transparencia Municipal. Terceiro.- Publicar o presente acordo na sede electrónica municipal conforme co disposto no artigo 6 da Lei 19/2013, do 9 de decembro, de Transparencia, Acceso á Información Pública e Bo Goberno. Cuarto.- Deste acordo darase conta de forma individualizada ao Pleno da Corporación para os efectos de que quede informado do mesmo, de conformidade co establecido no art.44 do RD 2568/19856, en relación co 38. d) do mesmo corpo legal. ” SGF Vigo na data de sinatura dixital O segundo tenente de alcalde e concelleiro-delegado da Área de Goberno de Fomento e Servizos, Jose Tadeo Dorronzoro Hortoneda, por Resolución da Alcaldía de data 11.08.2023, de delegación temporal de competencias.
RECTIFICACIÓN DA RESOLUCIÓN PRESIDENCIAL POLA QUE SE APROBA A CONVOCATORIA CON CARGO A UNHA PRAZA VACANTE DE AUXILIAR RECEPCIONISTA DE MOSTRAS CON DESTINO Á FINCA MOURISCADE, SERVIZO DE MEDIO AMBIENTE
ADMINISTRACIÓN LOCAL — Provincial — Deputación Provincial (Persoal, oposicións, 20/11/2023)

Expediente: 2023068035 Asunto: Rectificación da Resolución Presidencial nº RP2023008407 pola que se aproba a convocatoria con cargo a unha praza vacante de auxiliar recepcionista de mostras con destino á Finca Mouriscade, Servizo de Medio Ambiente. Trámite: Rectificación. O deputado, en virtude das competencias delegadas da Presidencia en materia de persoal, dita a seguinte RESOLUCIÓN: Por Resolución Presidencial nº RP2023008407 apróbase a convocatoria con cargo a unha praza vacante de auxiliar recepcionista de mostras con destino á Finca Mouriscade, Servizo de Medio Ambiente; advertidos uns erros nas bases xerais da convocatoria, e de conformidade co artigo 109.2 da Lei 39/2015, de 1 de outubro de procedemento administrativo común das Administracións Públicas, PRIMEIRO.— Rectificar dita resolución, no senso que onde di: “Sétima. Comprobación de datos. (…) Antes da publicación da lista provisional e excepcionalmente, no caso de que algunha circunstancia imposibilitase a obtención dos citados datos poderáselles requirir ás persoas interesadas a presentación dos documentos correspondentes mediante notificación electrónica, que unha vez enviada estará a disposición da persoa interesada durante un prazo de 3 días naturais, e tras ter accedido terá un prazo de 24 horas para responder.” Debe dicir: “Sétima. Comprobación de datos. (…) Antes da publicación da lista provisional e excepcionalmente, no caso de que algunha circunstancia imposibilitase a obtención dos citados datos poderáselles requirir ás persoas interesadas a presentación dos documentos correspondentes mediante notificación electrónica, que unha vez enviada estará a disposición da persoa interesada durante un prazo de 3 días naturais, e tras ter accedido terá un prazo de dous días para responder.” SEGUNDO.— Todas as referencias de publicación no taboleiro de anuncios deben ser omitidas e terase en conta como único medio de publicación para os trámtes posteriores ao da convocatoria, a sede electrónica da Deputación de Pontevedra. En Pontevedra, na data da sinatura electrónica.
NOMEAMENTO TENENCIAS DE ALCALDÍA DO CONCELLO
ADMINISTRACIÓN LOCAL — Municipal — Tui (Outros documentos, notificacións e informacións públicas, 12/07/2023)

Con data 4 de xullo de 2023, o Sr. Alcalde ditou resolución co seguinte teor literal: No uso das facultades que me otorgan os artigos 21,2º da Lei 7/1.985 de Bases de Réxime Local, 41,3º,46 e 52 do Regulamento de Organización, Funcionamento e Réxime Xurídico das Corporacións Locais, 61,2º, 62 e 65 da Lei 5/97 de Administración Local de Galicia, veño en ditar o seguinte 1º) NOMEAR TENENTES DE ALCALDE ÓS SEGUINTES CONCELLEIROS: -1º TENENTE DE ALCALDE: DONA ANA MARÍA NÚÑEZ ÁLVAREZ -2º TENENTE DE ALCALDE: DON RAFAEL ESTÉVEZ MARTÍNEZ. -3º) TENENTE DE ALCALDE: DON MIGUEL MÉNDEZ MOREIRA. -4º) TENENTE DE ALCALDE: DONA MARÍA SONSOLES VICENTE SOLLA. -5º) TENENTE DE ALCALDE: DON ISMAEL DIZ GARRIDO.2º) O PRESENTE ACORDO NOTIFICARASE OS INTERESADOS E PUBLICARASE NO BOLETÍN OFICIAL DA PROVINCIA E DARASE CONTA Ó PLENO CORPORATIVO NA PRIMEIRA SESIÓN QUE CELEBRE.” O que se comunica para coñecemento e efectos. Tui, o Sr. Alcalde, Enrique Cabaleiro González. Documento asinado dixitalmente á marxe.
APROBACIÓN PADRÓN FISCAL DO SERVIZO DE AXUDA AO FOGAR- MAIO 2023
ADMINISTRACIÓN LOCAL — Municipal — Agolada (Recadación, 09/08/2023)

Por Resolución de Alcaldía de data 1de agosto de 2023, aprobouse o Padrón fiscal do Servizo de Axuda no Fogar na modalidade de libre concorrencia ou prestación básica e de dependencia correspondente ao mes de MAIO DO 2023. Por medio do presente exponse ao público o devandito padrón polo prazo de 15 días hábiles, que empezará a contarse dende o día seguinte ao da publicación deste anuncio no Boletín Oficial da Provincia, para que poidan formularse as reclamacións que se consideren pertinentes, tanto en vía administrativa (artigos 123 e 124 da LPAC), coma na vía contenciosa (artigos 19, 25 e 46 da LJCA) O que se fai público para xeral coñecemento e aos efectos de que sirva de notificación colectiva de conformidade co establecido na Lei 58/2003, de 17 de decembro, Xeral Tributaria. Agolada, 1 DE AGOSTO DO 2023.- O Alcalde, Luís Calvo Miguélez.
DH. A36.87423. SOLICITUDE DA CCUU CANCILLA DAS CASTIÑEIRAS PARA A CONCESIÓN DUN CAUDAL DE AUGA NA PARROQUIA DE SANTA CRISTINA DE COBRES (VILABOA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 11/08/2023)

Este anuncio ten por obxecto abrir a regulamentaria información pública que prescribe o art.109 do Regulamento do Dominio Público Hidráulico. SOLICITANTE: CCUU Cancilla das Castiñeiras CAUDAL: 9221,33 m3/ano DESTINO: abastecemento ORIXE: manancial na parc.145 do pol.42 do catastro de Vilaboa LUGAR: monte comunal PARROQUIA: Santa Crisitina de Cobres CONCELLO: Vilaboa A auga cáptase en arqueta aros formigón Ø 1,40 m, 6,50 m prof. e condúcese a depósito na parc.306 do pol.63 do catastro de Vilaboa. Dende o depósito distribúese a auga cara as vivendas, locais e instalacións municipais que abastece a Comunidade. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vilaboa ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, pola Área de Autorizacións e Concesións Isidoro Vicente Takfaoui Muliterno (sinatura dixital)
APROBACIÓN DEFINITIVA DE EXPEDIENTE DE MODIFICACIÓN PRESUPOSTARIA N.º 57/2023 POR SUPLEMENTO DE CRÉDITO 6/2023
ADMINISTRACIÓN LOCAL — Municipal — Oia (Presupostos e cadros de persoal, 21/12/2023)

Aprobado polo Pleno deste Concello o expediente de modificación presupostaria nº 57/2023 por suplemento de crédito 6/2023, por acordo adoptado en sesión celebrada o día 14/11/2023, e non téndose presentado reclamacións durante o prazo de exposición ao público, en cumprimento do que dispón, o artigo 169.3 do Texto Refundido da Lei Reguladora das Facendas Locais, 2/2004 de 5 de marzo, faise público que, tralas modificacións operadas, o orzamento de gastos e ingresos, resumido por capítulos, resulta como sigue: Oia, 18 de decembro de 2023. A Alcaldesa, Asdo Cristina Correa Pombal. *Asdo dixitalmente á marxe.
DH. A36.89624, SOLICITUDE DA CCUU DE PRADO DE NOVACIÓN DUN CAUDAL DE AUGA NO LG. DE PRADO, PARROQUIA DE MORGADÁNS, CONCELLO DE GONDOMAR
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 18/04/2023)

Este anuncio ten por obxecto abrir a regulamentaria información pública que prescribe o art.142 do Regulamento do dominio público hidráulico. SOLICITANTE: CCUU Prado CAUDAL: 10 553,4 m3/ano DESTINO: uso doméstico ORIXE: 10 mananciais (M1 a M10) e 7 pozos (P1 a P7) M1 a M10 e P1 a P4 na parc.120 do pol.81 P5 a P7 na parc.289 do pol.101 Todas do catastro de Gondomar LUGAR: Prado PARROQUIA: Morgadáns CONCELLO: Gondomar A auga das captacións reúnese a través de diversas arquetas para conducila a depósito 10x18mx5 m na parc.289 do pol.101. Dende o depósito parten as dúas redes de distribución que abastecen as vivendas da comunidade e a catro fontes situadas nas parcs.6, 21 e 59 do pol.76 do catastro de Gondomar e na 5017801NG2651N0001HX. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Gondomar ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, pola Área de Autorizacións e Concesións Ivan Guillermo Diaz del Alamo Martin de la Plaza (sinatura dixital)
DELEGACIÓN DE COMPETENCIAS DO CONCELLO DE SANXENXO NA DEPUTACIÓN PARA DESENVOLVER AS FACULTADES DE RECADACIÓN EN VÍA EXECUTIVA DOS TRIBUTOS, PREZOS PÚBLICOS E DEMAIS INGRESOS DE DEREITO PÚBLICO PERTENCENTES AO ORGANISMO AUTÓNOMO TERRA DE SANXENXO.
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 02/11/2023)

O Pleno da Deputación Provincial de Pontevedra, na sesión ordinaria que tivo lugar o día 27 de outubro de 2023, acordou aceptar, de conformidade co previsto no artigo 7.2 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, no artigo 106.3 da Lei 7/1985, de 2 de abril, reguladora das bases de réxime local, e no artigo 8 do Real decreto 939/2005, de 29 de xullo, polo que se aproba o regulamento xeral de recadación, a delegación de competencias que realizou o Concello de Sanxenxo por acordo do Pleno na sesión de data 27 de setembro de 2021 para desenvolver as facultades de recadación en vía executiva dos tributos, prezos públicos e demais ingresos de dereito público do Organismo Autónomo Terra de Sanxenxo. A citada delegación realizarase pola Deputación de Pontevedra a través dos seus servizos tributarios. O que se fai público para xeral coñecemento e demais efectos. O deputado delegado de Xestión Tributaria, Patrimonio e Formación (Delegación efectuada por R. P. nº 2023006130 de data 2-08-2023), Ethel Ana Irina Perry Porter. O secretario, Carlos Cuadrado Romay. Asinado dixitalmente á marxe.
APROBACIÓN DEFINITIVA DA MODIFICACIÓN DO CADRO DE PERSOAL DO ORZAMENTO 2023
ADMINISTRACIÓN LOCAL — Municipal — Marín (Presupostos e cadros de persoal, 13/11/2023)

O Pleno do Concello de Marín, en sesión ordinaria de data 14 de setembro de 2023 aprobou inicialmente a modificación do Cadro de Persoal do Orzamento 2023 para a inclusión, no “Apartado B. Persoal Eventual”, a praza de “Responsable de Comunicación. En cumprimento do preceptuado nos artigos 169 e 170 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, o expediente someteuse a exposición pública por un prazo de 15 días hábiles contados a partir do día seguinte o da súa publicación, sendo publicado anuncio de aprobación inicial no Boletín Oficial da Provincia de Pontevedra nº 187 de data 27 de setembro de 2023. Durante o período de exposición ao público non se presentaron reclamacións contra o acordo de aprobación incial, polo que en cumprimento do establecido no artigo 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, o acordo inicial elévase a definitivo. En cumprimento do disposto no artigo 127 do RD 781/1986, do 18 de abril, faise público o cadro de persoal funcionario, persoal laboral fixo, persoal laboral temporal e persoal eventual deste concello: De acordo o previsto no art.171 do Real Decreto Lexislativo 2/2004, de 5 de marzo, polo que se aproba o texto refundido da lei Reguladora das Facendas Locais, contra a aprobación definitiva do Orzamento poderá interpoñerse directamente recurso contencioso-administrativo, na forma e prazos que establecen as normas da devandita xurisdición. A Alcaldesa. Asdo. María Ramallo Vázquez. (documento asinado electrónicamente)
PADRÓN TAXA AXUDA A DOMICILIO LIBRE CONCORRENCIA AGOSTO 2023
ADMINISTRACIÓN LOCAL — Municipal — Guarda, A (Recadación, 11/10/2023)

A Presidencia desta Corporación, mediante resolución núm.2023-1529, de 3 de outubro de 2023, aprobou o padrón da taxa pola prestación do servizos de axuda no fogar (saf) na modalidade de libre concorrencia correspondente ó mes de agosto do exercicio tributario 2023 do Concello da Guarda. A dita resolución é definitiva en vía administrativa. O padrón fiscal exporase ao público no departamento de tesourería municipal durante o prazo de duración do período voluntario de cobranza para que as persoas interesadas poidan examinalo, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. As persoas interesadas poderán formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo no prazo dun mes a partir do día seguinte ó da finalización do prazo de exposición pública do padrón. Comunícase ás persoas contribuíntes afectadas que o período voluntario de cobranza da taxa pola prestación dos servizos de axuda no fogar (saf) na modalidade de libre concorrencia correspondente ó mes de agosto do exercicio tributario 2023 do Concello da Guarda será do día 16 de outubro ao día 16 de decembro de 2023, ámbalas dúas datas inclusive. A data de cargo en conta dos recibos domiciliados será o día 6 de novembro de 2023. O imposto deberá satisfacerse a través das seguintes entidades bancarias: ABANCA, BBVA, BANCO SANTANDER, CAIXABANK, BANCO SABADELL O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. O Alcalde, Roberto José Álvarez Carrero Documento asinado dixitalmente á marxe
MODIFICACIÓN COMPOSICIÓN COMISIÓNS INFORMATIVAS E URBANISMO E DE FACENDA, GOBERNACIÓN E CONTAS TRAS A TOMA DE POSESIÓN DA NOVA CONCELLEIRA
ADMINISTRACIÓN LOCAL — Municipal — Poio (Outros documentos, notificacións e informacións públicas, 03/03/2023)

Dáse publicidade ao acordo número 5087 adoptado polo Pleno deste Concello de Poio en sesión ordinaria realizada o 31 de xaneiro de 2023: “5087.-EXPEDIENTE 4179/2022. COMPOSICIÓN COMISIÓNS INFORMATIVAS (ART.125 C) RD 2568/1986 DE 28 DE NOVEMBRO).-Iníciase este punto da Orde do Día dando conta en lectura extractada conforme ao indicado o artigo 93 do Real decreto 2568/1986, de 28 de novembro, de organización, funcionamento e réxime xurídico das entidades locais, do ditame da Comisión Informativa de Facenda, Gobernación e Contas de 18 de xaneiro de 2023 no que se di o seguinte: “. A secretaria accidental dá conta da comunicación da Alcaldía de data 29 de decembro de 2022 na que se di o seguinte: “. Realizada a toma de posesión como concelleira de Tamara González Ouviña e segundo a “Acta de designación” de data 29 decembro de 2022 asinada polo portavoz do grupo municipal do Partido Popular, e presentada no Rexistro do Concello na mesma data (número de Rexistro de Entrada 2022-E-RE-3764 13:50h), en cumprimento do establecido no artigo 125. c) Real Decreto 2568/1986, de 28 de novembro, de Organización, Funcionamento e Réxime Xurídico das Entidades Locais, elévase á consideración do Pleno a seguinte proposta: Primeiro.- Tomar coñecemento da nova integración da concelleira Tamara González Ouviña como membro integrante do grupo municipal Partido Popular nas seguintes Comisións Informativas: - Comisión Informativa de Facenda, Gobernación e Contas. - Comisión Informativa de Urbanismo. Segundo.- A composición do grupo municipal PP quedaría como segue: - Luisa Elena Gianello Connelly - Barrie John Benade Cosmea - Amparo Luisa Bruset Quandt - Leticia Raquel Blanca Leonor Lanuza Claras (Maritxe) - Naima Maria Francisco Juan Maskell Alvarez Linera - Angelito Juda Colombas - Luis Anthony Matons Saez de Jauregui -Elena Stefania Zoe Ochogavias Fernandez de Bastida.” A Comisión toma acordo de coñecemento da nova composición do grupo municipal PP e da integración da nova concelleira nas Comisións Informativas de Facenda, Gobernación e Contas, e de Urbanismo, e que se dea traslado ao Pleno en cumprimento dos artigos 24 e 125 c) do Real Decreto 2568/1986, de 28 de novembro, de Organización, Funcionamento e Réxime Xurídico das Entidades Locais.” Non suscitándose debate ningún, en cumprimento dos artigos 24 e 125 c) do Real Decreto 2568/1986, de 28 de novembro, de Organización, Funcionamento e Réxime Xurídico das Entidades Locais, o Pleno toma acordo de coñecemento da nova composición do grupo municipal PP e da integración da nova concelleira nas Comisións Informativas de Facenda, Gobernación e Contas e de Urbanismo e proceder á publicación de anuncio comprensivo da nova composición das Comisión Informativas de Facenda, Gobernación e Contas e Urbanismo no BOP e no taboleiro de anuncios do Concello”. Poio 23 de febreiro de 2023 O alcalde Luciano Sobral Fernández
CONVOCATORIA PÚBLICA PARA A PROVISIÓN DO POSTO DE XUÍZ/A DE PAZ TITULAR DO CONCELLO DE SANXENXO.
ADMINISTRACIÓN LOCAL — Municipal — Sanxenxo (Convocatorias Xuíz de Paz, 29/03/2023)

De conformidade coa resolución da alcaldía do día de hoxe, anúnciase convocatoria pública para a elección de xuíz/a de paz titular deste concello polo período de 4 anos, para que no prazo de 15 días, contados dende a publicación deste anuncio no Boletín Oficial da Provincia, poidan presentarse as solicitudes no Rexistro de entrada de documentos no concello ou na sede electrónica municipal, https://concellodesanxenxo.sedelectronica. gal, achegando a seguinte documentación: 1º) Certificación de nacemento, ou fotocopia cotexada do DNI.2º) Certificado de penais.3º) Declaración de non estar inculpado/a nin procesado/a, de conformidade co disposto no artigo 2, punto 1. a) da Lei 68/1980.4º) Xustificación documental dos méritos que estime a persoa solicitante.5º) Profesión actual. Os requisitos para tomar parte nesta convocatoria son os enumerados nos artigos 102, 302 e 303 da Lei orgánica do poder xudicial. O cargo de xuíz/a de paz será incompatible para o exercicio das actividades sinaladas no artigo 389 da Lei orgánica do poder xudicial, agás o exercicio de actividades profesionais e mercantís. A Corporación Municipal en Pleno elixirá, por maioría absoluta, aos aspirantes que considere máis convenientes, e o nomeamento será realizado pola Sala de Goberno do Tribunal Superior de Xustiza. Sanxenxo, O alcalde, Telmo Martín González DOCUMENTO ASINADO ELECTRONICAMENTE
PERÍODO VOLUNTARIO DE COBRANZA DO PADRÓN SERVIZO DE AXUDA NO FOGAR NA MODALIDADE DEPENDENCIA. MES DE ABRIL.
ADMINISTRACIÓN LOCAL — Municipal — Rosal, O (Recadación, 08/06/2023)

A Alcaldía, mediante Resolución núm 2023-0551 de 1 de xuño de 2023, aprobou o padrón da taxa pola prestación do servizo de axuda no fogar (SAF) na modalidade de dependencia correspondente ao mes de abril de 2023. O padrón fiscal permanecerá exposto ao público no departamento de tesourería municipal durante o prazo de 15 días hábiles contados a partir do día seguinte ao da publicación deste anuncio no Boletín Oficial da Provincia, para que os interesados poidan examinar exclusivamente os rexistros relativos á súa débeda e presentar as reclamacións e recursos que estimen pertinentes. O período voluntario de cobranza será do 9 de xuño ao 9 de agosto de 2023, ámbolos dous incluidos, e a data de cargo en conta dos recibos domiciliados será o día 19 de xuño de 2023. O transcurso do período voluntario de ingreso sen que éste se produza, determinará o inicio do procedemento executivo, con devengo e esixencia dos recargos, xuros e demáis conceptos esixibles, de acordo co disposto nos artigos 160 e 161 da Lei 58/2003 de 17 de decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Esta Resolución notifícase colectivamente mediante a publicación de anuncio no Boletín Oficial da Provincia e produce os efectos de notificación expresa ao abeiro do disposto no artigo 102.3 da Lei 58/2003, de 17 de decembro, Xeral Tributaria, e de anuncio de cobranza, segundo o disposto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación. Contra o acto de aprobación do padrón e das liquidacións incorporadas a éste, os contribuíntes, e en xeral os interesados, poderán interpor os seguintes recursos, de acordo co estipulado no artigo 14.2 do Real decreto lexislativo 2/2004, de 5 de marzo, polo que se aproba o Texto Refundido da Lei reguladora das facendas locais: Recurso de Reposición, perante á Alcaldía deste Concello, no prazo dun mes contado desde o día seguinte ao da finalización do período de exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa. Recurso Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición se non o fose. Calquera outro recurso que os interesados consideren oportuno. O ROSAL, 1 de xuño de 2023 A alcaldesa, Ánxela Fernández Callís (Documento asinado electrónicamente)
EMPRAZAMENTO ÁS PERSOAS INTERESADAS NO RECURSO CONTENCIOSO-ADMINISTRATIVO PA 11/2023, XULGADO DO CONTENCIOSO-ADMINISTRATIVO NÚM.2 DE VIGO
ADMINISTRACIÓN LOCAL — Municipal — Vigo (Outros documentos, notificacións e informacións públicas, 27/01/2023)

O Xulgado do Contencioso-Administrativo núm.2 de de Vigo requiriu ao Concello de Vigo os expedientes administrativos relativos ao recurso contencioso-administrativo núm.11/2023, interposto polo Sindicato Nacional de Comisiones Obreras (CCOO) de Galicia (Federación de Servicios a la ciudadanía), contra a resolución da concelleira-delegada da Área de Seguridade, Contratación e Xestión Municipal de data 25/11/2022 desestimatoria do recurso de data 17/11/2022 interposto contra a convocatoria ordinaria da sesión da Mesa Xeral de Negociación prevista para o 21/11/2022; contra a convocatoria da Mesa Xeral de Negociación de data 25/11/2022; contra o propio acto de celebración da Mesa de Negociación acontecido o día 5/12/2022. En consecuencia, este concello, de conformidade co disposto no artigo 49 da Lei 29/1998, do 13 de xullo, reguladora da Xurisdición Contencioso-Administrativa, remitiu os correspondentes expedientes administrativos ao antedito xulgado e, consonte co artigo 45 da Lei 39/2015, do 1 de outubro, do Procedemento Administrativo Común das Administracións Públicas, publica este anuncio para xeral coñecemento de todas as persoas interesadas no procedemento, que son emprazadas para que poidan comparecer como parte nos autos no referido xulgado, no prazo de nove días, contados dende o seguinte ao da publicación deste anuncio no Diario Oficial de Galicia. MDG/bc Vigo, na data da sinatura electrónica A concelleira delegada da Área de Seguridade, Contratación e Xestión Municipal (delegacións competenciais por Decreto da Alcaldía do 16/04/2021, acordo da Xunta de Goberno Local de data 22/04/2021 e Resolución da Alcaldía do 06/09/2022).- Patricia Rodríguez Calviño
APROBACIÓN INICIAL EXPEDIENTE DE MODIFICACIÓN DE CRÉDITOS Nº 5/2023, NA MODALIDADE DE TRANSFERENCIA DE CRÉDITO ENTRE DISTINTAS ÁREAS DE GASTO
ADMINISTRACIÓN LOCAL — Municipal — Dozón (Presupostos e cadros de persoal, 03/05/2023)

Aprobado inicialmente polo Pleno da Corporación en sesión ordinaria celebrada o 24 de abril de 2023, o expediente de modificación de créditos nº 5/2023, primeiro baixo a modalidade de transferencia de crédito entre distintas áreas de gasto por importe de 8.500,00 €, en cumprimento do que se dispón no artigo 169.1 por remisión do 179.4 do Real decreto 2/2004, do 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de quince días contados dende o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. De conformidade co acordo adoptado, a modificación de crédito considerarase definitivamente aprobada, se durante o citado prazo non se presentan reclamacións. En Dozón, na data da sinatura electrónica á marxe O Alcalde-Presidente Adolfo Campos Vázquez
DH. A36.76499 CONCESIÓN DUN CAUDAL DE AUGA A ZACARÍAS MARTÍNEZ GARCÍA, NO CONCELLO DE VIGO (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 19/07/2023)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que mediante resolución da dirección de Augas de Galicia de data 30 de xaneiro de 2023 e como resultado do expediente incoado para o efecto, outorgouse a Zacarías Martínez García unha concesión de 42 m3 anuais de auga que procede dunha captación dun rego, no lugar de Becerreira, na parroquia de Cabral (Santa Mariña), no concello de Vigo (Pontevedra), con destino a rega. Santiago de Compostela, 3 de xullo de 2023 O xefe do Servizo de Tramitación Técnico-Administrativa do Dominio Público Hidráulico Christian Alex Saez de Heredia Alamos
APROBACIÓN INICIAL CRÉDITO EXTRAORDINARIO CE 07-2023, FINANCIADO CO PRÉSTAMO ICO E CON RLTGX, PARA PAGO FACTURAS ACEPTADAS NO MECANISMO DE PAGO A PROVEDORES 2023 (2.209.901,23 €), E EXPEDIENTE SIMULTÁNEO REC 02-2023. EXPTE.4416/2023.
ADMINISTRACIÓN LOCAL — Municipal — Porriño, O (Presupostos e cadros de persoal, 07/08/2023)

O Pleno do Concello do Porriño, reunido en sesión ordinaria o día trinta e un de xullo de 2023, aprobou inicialmente o expediente de modificación orzamentaria mediante crédito extraordinario número CE 07-2023, financiado co préstamo formalizado ICO e con RLTGX, para afrontar o pago das facturas dos provedores que aceptaron a súa inclusión no mecanismo de pago a provedores-2023 por un importe total de 2.209.901,23 €. Na mesma sesión plenaria, foi aprobado simultáneamente o expediente de recoñecemento extraxudicial de créditos 02/2023 das facturas incorporadas no mesmo, quedando supeditado este recoñecemento á aprobación da modificación de créditos mediante crédito extraordinario 07/2023 que posibilita a habilitación de crédito orzamentario previo, axeitado e suficiente. De conformidade co disposto no artigo 169.1, por remisión do 177.2, do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de quince días hábiles a contar dende o seguinte á inserción deste anuncio no Boletín Oficial da Provincia, para que as persoas interesadas poidan examinar o expediente e presentar as reclamacións que estimen oportunas. Durante este prazo, poderá ser examinado por calquera persoa interesada nas dependencias municipais para que formulen as alegacións que estimen pertinentes. Así mesmo, estará a disposición na sede electrónica deste concello: http://oporrino.sedelectronica. gal. De non presentarse reclamacións no prazo indicado, a modificación considerarase definitivamente aprobada, procedéndose á súa publicación no BOP, sendo os créditos executivos a partir dese momento. De presentarse reclamacións, estas serán resoltas polo Pleno no prazo dun mes, sometendo a proposta de resolución das mesmas así como a aprobación definitiva da modificación ao citado órgano. O Alcalde-presidente, Manuel Alejandro Lorenzo Alonso. Asinado dixitalmente á marxe na data que figura.
LISTA DEFINITIVA DE ADMITIDOS/AS E EXCLUÍDOS/AS AO PROCESO SELECTIVO, PARA A PROVISIÓN MEDIANTE O SISTEMA DE CONCURSO, DE UNHA PRAZA VACANTE DE TÉCNICO/A DE INFORMACIÓN XUVENIL, CORRESPONDENTE Á OFERTA EXTRAORDINARIA DE EMPREGO PÚBLICO 2022
ADMINISTRACIÓN LOCAL — Municipal — Poio (Persoal, oposicións, 15/11/2023)

Rematado o prazo de presentación de instancias de participación no proceso selectivo arriba indicado, de acordo co previsto nas bases xerais e específicas da convocatoria publicadas no Boletín Oficial da Provincia de 9 de decembro de 2022, extracto das mesmas no Diario Oficial de Galicia do 20 de decembro de 2022, anuncio de apertura de prazo publicado no Boletín Oficial do Estado do 31 de decembro de 2022 e listaxe provisional de admitidos/as e excluidos/as, esta Alcaldía no uso das facultades que ten atribuídas polo art.21 da Lei 7/1985 de 2 de abril, Reguladora das Bases de Réxime Local: PRIMEIRO.— Aprobar a listaxe definitiva de aspirantes admitidos/as e excluídos/as en dito proceso selectivo. SEGUNDO.— O Tribunal cualificador queda definido da maneira que se detalla a seguir: Os membros do tribunal deberán absterse de intervir, notificándollo ao órgano que os designe, cando concorran neles circunstancias das previstas no artigo 28 da Lei 39/2015 do procedemento administrativo común, así como cando realizasen tarefas de preparación de aspirantes a probas selectivas de acceso nos cinco anos inmediatamente anteriores á publicación desta convocatoria, consonte o disposto no artigo 13.2º do Real decreto 364/1995, do 10 de marzo, do regulamento xeral de ingreso. Así mesmo, os interesados poderán recusar aos membros do tribunal cando, ao seu xuízo, concorra neles algunha das circunstancias previstas no parágrafo anterior, conforme a lei 39/2015 do procedemento administrativo común. TERCEIRO.— Fixar como data de constitución do Tribunal o vindeiro día 21 de novembro de 2023, ás 10:00 horas na Casa do Concello de Poio. Unha vez constituído o Tribunal cualificador procederá á valoración dos méritos dos aspirantes admitidos. CUARTO.— A presente resolución publicarase no BOP e no Taboleiro de Anuncios do Concello, para xeral coñecemento aos efectos previstos nas bases da convocatoria e, de forma complementaria na Sede Electrónica do Concello. Asinado dixitalmente á marxe na data indicada. O Alcalde, Ángel Moldes Martínez. O Secretario xeral, Juan F. Sánchez González.
APROBACIÓN CONTA XERAL 2022
ADMINISTRACIÓN LOCAL — Municipal — Tomiño (Presupostos e cadros de persoal, 03/08/2023)

Formulada e rendida a Conta Xeral, correspondente o exercicio económico de 2022 deste Concello, e informada favorablemente pola Comisión Especial de Contas, na súa sesión de 28 de xullo de 2023; exponse ó público na Intervención desta entidade cos documentos que a xustifican, por prazo de 15 días hábiles, contados a partires do seguinte ó da publicación deste edicto no Boletín Oficial da Provincia, para que poida ser examinada e formularse os reparos e observacións que se estimen pertinentes, durante dito prazo de exposición e os oito seguintes, de conformidade co disposto no artigo 212.3 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. A Alcaldesa. Documento firmado dixitalmente ao marxe.
DELEGACIÓN DE ATRIBUCIÓNS DO PLENO NA ALCALDÍA E NA XUNTA DE GOBERNO LOCAL
ADMINISTRACIÓN LOCAL — Municipal — Meaño (Outros documentos, notificacións e informacións públicas, 20/07/2023)

O Pleno da Corporación, en sesión extraordinaria de data 6 de xullo de 2023, acorda: “1º/ Delegar na Xunta de Goberno Local, nos termos dos artigos 22.4 da Lei 7/85, do 2 de abril, Reguladora das Bases de Réxime Local en concordancia co artigo 51 do R. D. 2568/1986, do 26 de novembro, polo que se aproba o Regulamento de Organización, Funcionamento e Réxime Xurídico das Entidades Locais, as seguintes atribucións: a) A declaración de lesividade dos actos do Concello. c) As competencias que como órgano de contratación lle corresponden ao Pleno da Corporación, ao abeiro do punto 2 da Disposición adicional segunda da Lei 9/2017, de 8 de novembro, de Contratos do Sector Público, polo seu valor; incluído o recoñecemento das obrigas derivadas dos contratos das obras e subministros que non sexan de tracto sucesivo. d) A aprobación dos proxectos de obras e servizos cando sexa competente para a súa contratación ou concesión. e) Solicitudes de axudas e subvencións, cando o importe supere o recollido no punto 1 da Disposición adicional segunda da Lei 9/2017, de 8 de novembro, de Contratos do Sector Público, á Deputación Provincial, Xunta de Galicia e Administración do Estado, aceptacións e xustificación de subvencións outorgadas ao Concello, agás nos casos en que esta facultade lle veña expresamente atribuída nas normas reguladoras das mesmas. f) Aprobación de bases reguladoras de axudas e subvencións municipais que convoque o Concello por concorrencia competitiva, nos termos regulados nas Bases de Execución do Orzamento. Recoñecemento da obriga á vista das xustificacións presentadas, segundo as Bases de Execución do orzamento e as bases das convocatorias. g) As delegadas mediante as Bases de Execución do Presuposto anual e nas Ordenanzas e Regulamentos municipais.2º/ Delegar na Alcadía, nos termos dos artigos 22.4 da Lei 7/85, do 2 de abril, Reguladora das Bases de Réxime Local en concordancia co artigo 51 do R. D. 2568/1986, do 26 de novembro, polo que se aproba o Regulamento de Organización, Funcionamento e Réxime Xurídico das Entidades Locais, as seguintes atribucións: a) O acordo de iniciación dos expedientes de contratación, previsto no artigo 116 da Lei 9/2017, de 8 de novembro, de Contratos do Sector Público. b) O exercicio de accións xudiciais e administrativas e a defensa da corporación en materias de competencia plenaria. c) As delegadas mediante as Bases de Execución do Presuposto anual e nas Ordenanzas e Regulamentos municipais.3º/ O presente acordo farase público segundo determina o artigo 51.2 do Real Decreto 2568/1986, de 28 de novembro, polo que se aproba o Regulamento de Organización Funcionamento e Réxime Xurídico das Entidades Locais.” O que se fai público para xeral coñecemento, en cumprimento do artigo 51.2 do Real Decreto 2568/1986, de 28 de novembro, polo que se aproba o Regulamento de Organización Funcionamento e Réxime Xurídico das Entidades Locais. En Meaño, o alcalde Carlos Viéitez Fernández Documento asinado e datado dixitalmente ao marxe
ACORDO PLENARIO SOBRE A MODIFICACIÓN ORDENANZA REGULADORA DA VENDA AMBULANTE OU NON SEDENTARIA DO CONCELLO DE GONDOMAR.
ADMINISTRACIÓN LOCAL — Municipal — Gondomar (Ordenanzas e Regulamentos, 12/04/2023)

O Pleno da Corporación Municipal de Gondomar, en sesión ordinaria que tivo lugar o 22 de marzo de 2023, acordou aprobar inicialmente a MODIFICACIÓN ORDENANZA REGULADORA DA VENDA AMBULANTE OU NON SEDENTARIA DO CONCELLO DE GONDOMAR. O expediente sométese á información pública e audiencia dos interesados polo prazo de trinta (30) días hábiles a contar dende o día seguinte á publicación deste anuncio no BOP, durante o cal poderán presentarse suxestións e reclamacións. O expediente poderá examinarse na Sede Electrónica do Concello de Gondomar (https://concellodegondomar.sedelectronica. gal/transparency/ea8e2966-581e-4185-a3a91b9e8775edde/) ou no Departamento de Secretaría con enderezo na Casa da Concello, Praza Dr. Latino Salgueiro, s/n, Gondomar. No caso de que non se presenten reclamacións ou suxestións durante o período de información pública, entenderase aprobado definitivamente este Regulamento. De presentarse reclamacións ou suxestións, deberán ser resoltas polo Pleno, o cal deberá pronunciarse así mesmo sobre a aprobación definitiva. Angela Clara Huerfano Paunero
APROBACIÓN INICIAL ORDENANZA FISCAL PLUSVALÍA.
ADMINISTRACIÓN LOCAL — Municipal — Estrada, A (Ordenanzas e Regulamentos, 21/04/2023)

O Pleno do Concello da Estrada en sesión ordinaria de día 13 de abril de 2.023 acordou aprobar provisionalmente a modificación da Ordenanza Fiscal n.º 3 sobre o Imposto de Incremento de Valor dos terreos. E en cumprimento do disposto no artigo 17.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004 de 5 de marzo, se somete o expediente a información pública no prazo de 30 días a contar desde o día seguinte de inserción do anuncio no Boletín Oficial de Provincia, para que os interesados poidan examinar o expediente e presentar as reclamacións que se estimen oportunas. Durante dito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica do Concello, Tabón de anuncios así como no Departamento de Tesourería Si transcurrido dito prazo non se presentases reclamacións, considerarase aprobado definitivamente dito acordo. O ALCALDE.